CELEX: 
Language: el
Date: 1987-09-19 00:00:00
Title: Απόφαση του Συμβουλίου της 17ης Σεπτεμβρίου 1987 για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγγόλα όσον αφορά την αλιεία στα ανοικτά των ακτών της Αγγόλα #Συμφωνια Υπό μορφή ανταλλαγής επιστολών για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγγόλα όσον αφορά την αλιεία στα ανοικτά των ακτών της Αγγόλα που υπογράφηκε στις Βρυξέλλες στις 30 Απριλίου 1987, για το χρονικό διάστημα από 3ης Μαΐου 1987 #Συμφωνια Μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγγόλα όσον αφορά την αλιεία στα ανοικτά των ακτών της Αγγόλα #Πρωτόκολλο που ορίζει τα δικαιώματα αλιείας και τη χρηματική αντιστάθμιση που προβλέπεται από τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγγόλα όσον αφορά την αλιεία στα ανοικτά των ακτών της Αγγόλα

Avis juridique important

|

31987D0474

87/474/ΕΟΚ: Απόφαση του Συμβουλίου της 17ης Σεπτεμβρίου 1987 για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγγόλα όσον αφορά την αλιεία στα ανοικτά των ακτών της Αγγόλα  

Επίσημη Εφημερίδα αριθ. L 268 της 19/09/1987 σ. 0064 - 0064 Φινλανδική ειδική έκδοση: Κεφάλαιο 11 τόμος 13 σ. 0027  Σουηδική ειδική έκδοση: Κεφάλαιο 11 τόμος 13 σ. 0027 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 17ης Σεπτεμβρίου 1987  για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγγόλα όσον αφορά την αλιεία στα ανοικτά των ακτών της Αγγόλα  (87/474/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 167 παράγραφος 3,  την πρόταση της Επιτροπής,  Εκτιμώντας:  ότι η Κοινότητα και η Λαϊκή Δημοκρατία της Αγγόλα έχουν διαπραγματευθεί και μονογράψει, στις 30 Απριλίου 1987, συμφωνία όσον αφορά την αλιεία στα ανοικτά των ακτών της Αγγόλα, που εξασφαλίζει αλιευτικές δυνατότητες για τους αλιείς της διευρυμένης Κοινότητας στα ύδατα που υπάγονται στην κυριαρχία ή στη δικαιοδοσία της Αγγόλα·  ότι, για να μη διακοπούν οι αλιευτικές δραστηριότητες των σκαφών της διευρυμένης Κοινότητας, τα δύο μέρη μονόγραψαν, επίσης, στις 30 Απριλίου 1987, συμφωνία υπό μορφή ανταλλαγής επιστολών με την οποία προβλέπεται η προσωρινή εφαρμογή της συμφωνίας από τις 3 Μαΐου 1987· ότι υπάρχει, επομένως, επιτακτική ανάγκη να εγκριθεί αυτή η ανταλλαγή επιστολών το συντομότερο δυνατόν εν αναμονή της σύναψης συμφωνίας βάσει του άρθρου 43 της συνθήκης,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγγόλα, όσον αφορά την αλιεία στα ανοικτά των ακτών της Αγγόλα, εγκρίνεται εξ ονόματος της Κοινότητας.  Τα κείμενα της συμφωνίας υπό μορφή ανταλλαγής επιστολών και της συμφωνίας επισυνάπτονται στην παρούσα απόφαση.  Άρθρο 2  Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.  Βρυξέλλες, 17 Σεπτεμβρίου 1987.  Για το Συμβούλιο  Ο Πρόεδρος  K. E. TYGESEN